SUID-AFRIKAANSE RADIOLIGA NUUS VIR SONDAG 5 APRIL 
2020 


Goeiemêre en welkom by die weeklikse nuus uitsending van die Suid-Afrikaanse 
Radio liga, gelees deur (jou naam, 
roepsein en OTH) 


Die Suid-Afrikaanse Radio liga saai elke Sondag nuus bulletins in Afrikaans 
sowel as Engels om (08:15 en 08:30 Sentraal Afrika Tyd onderskeidelik uit op HF 
sowel as op verskeie BHF- en UHF-herhalers. Hierdie uitsendings word ook via 
Echolink herlei deur Johan, ZS6JPL. Die oudio en teks Bulletins kan afgelaai 
word vanaf die Liga webwerf by www.sarl.org.za. Om by die bulletin e-poslys 
aan te sluit , stuur 'n e-pos na die SARL Sekretaris. 


In die nuus vandag; 


BETAAL DATUM VIR DIE HERNUWING VAN RADIO FREKWENSIE 
SPEKTRUM LISENSIES UITGESTEL 


INPERKING TRONK BREEK! 
en 
AMSATSA RAPPORTEER GOEIE VORDERING MET AFRIGUBE 


Bly ingeskakel vir meer inligting oor hierdie en ander interessante nuus items. 


BETAAL DATUM VIR DIE HERNUWING VAN RADIO FREKWENSIE 
SPEKTRUM LISENSIES UITGESTEL 


Pretoria, 30 Maart 2020 - In die lig van die toestand van nasionale rampe en 
die huidige 21-dae-inperking 


om die verspreiding van die GOVID-19-pandemie te bekamp, het OKOSA `n 
besluit geneem om die geldigheidstydperk van bestaande radio frekwensie spek- 
trum lisensies te verleng in ooreenstemming met Regulasie 10 van die Radio 
Frekwensie Spektrum Regulasies. 


Ingevolge die Regulasies is die sperdatum vir die hernuwing van radio frekwensie 
spektrum lisensies jaarliks 31 Maart. Die regulasies bepaal verder dat versuim 
om die voorgeskrewe fooi vir die hernuwing van die lisensie teen die sperdatum 
(d.w.s 31 Maart jaarliks) te betaal, sal lei tot die verstryking van die radio 


frekwensie spektrum lisensie onmiddellik op die volgende kalenderdag wat die 
begin van die nuwe finansiële jaar is. 


In hierdie verband het OKOSA besluit om alle houers van radio frekwensie 
spektrum lisensies 'n uitbreiding te gee om hul lisensies te hernu teen nie later 
nie as 30 Junie 2020. 


Moet nie wag tot 30 Junie 2020 om jou lisensiegeld te betaal nie - doen dit nou! 
Die lisensiegelde is beskikbaar op die voorblad van die SARL-web sowel as in 
SARL Kommunikasie van 25 Maart 2020 en SARL Nuus vir 28 Maart 2020. 


DIE APRIL 2020 RADIO ZS BESKIKBAAR VIR ALMAL 


Die Raad het besluit dat die April 2020 uitgawe van Radio ZS beskikbaar is 
vir lede en nog nie lede van die SARL. Klik op die skakel op die voorblad van 
die Liga-webwerf om `n eksemplaar af te laai. Lees op bladsy 10 en 17 oor My 
Projek en hoe om 'n lidmaatskap van die SARL te wen. Op bladsy 11 kan jy 
lees oor SARAH of die South African Radio Active Ham. 


INPERKING TRONK BREEK! 


Die wêreld is ingeperk en word stadig maar seker mal. Om by die tronk uit te 
breek lyk na `n goeie idee en as radio amateurs het ons `n voordeel - 'n kreatiewe 
verbeelding en `n gewilligheid om te peuter! 


Laat ons 'n bietjie voorgee... Ons is onder huisarres; ons huise word deur `n ek- 
sterne elektroniese toesig stelsel gemonitor en die toegangsbeheer word beheer 
deur elektroniese sleutelkodes! Ons kan net ontsnap deur saam te werk. Sodra 
jy dit gelees het, sal jy op die regte pad wees na vryheid wat ons as vanselfsprek- 
end aanvaar! SARAH is ons agent aan die binnekant en sy gee elektroniese 
sleutelkodes uit. `n Sleutelkode is bloot `n kombinasie van vier letters (geen 
syfers, spasies of spesiale karakters) en dit stel jou in staat om die toesig te 
deaktiveer. 


Ongelukkig kan jy nie die sleutelkodes gebruik wat SARAH vir jou gee, op 
jou eie huis gebruik nie - dit moet deur iemand anders gebruik word. Jy kan 
egter kodes gebruik wat deur ander mense gegee is. (Op hierdie stadium is 
dit onduidelik hoeveel sleutelkodes nodig is om jou sekuriteits bewaking uit te 
skakel, maar kry soveel as moontlik! 


Besoek www.sarah.org.za/, registreer en vind meer uit oor die Inperking Tronk 
Uitbreek! Daar is ook `n PDF-dokument wat jou oor hierdie aktiwiteit vertel, 
by www.sarah.org.za/lockdownGame.pdf 


Jy luister na nuus uitsending van die Suid-Afrikaanse Radio liga. 


AMSATSA RAPPORTEER GOEIE VORDERING MET AFRIGUBE 


AMSATSA het die afgelope Woensdag sy gereelde aanlyn vorderings vergadering 
gehou. Gedurende die laaste paar weke is vordering op alle fronte gemaak. Die 
transponder is op die lug getoets en `n werklike kontak is gemaak deur die 
transponder. Hannes Coetzee, ZSGOBZP het die transponder op die toring op 
sy huis geinstalleer en 'n kontak met Keith Laaks, 4S6TW gemaak. Terwyl dit 
net oor `n paar kilometer afstand was, die belangrikheid van die kontak was dat 
daar geen steurings was en die klank kwaliteit was goed. 


Hierdie afgelope week het Anton Janovsky, ZR6AIC aan die sagteware gewerk 
en deur `n ingewikkelde skakel daarin geslaag om meer moderne sagteware op 
te laai en te installeer op 'n afstand. “Anton het aan my rekenaar gekoppel 
en die masjien met 'TeamViewer oorgeneem en dan via Wi-Fi met die transpon- 
der op my toring verbind,” het Hannes, ZS6BZP gesê. "In normale tye sou 
ons eenvoudig `n geheue stokkie geruil het, maar in abnormale tye het mens 
onkonvensionele maniere om dinge te doen”. 


Verdere bewerkings sal die naweek opgelaai word met meer toetsing van die 
transponder. Die volgende stap is om die toets oop te maak vir plaaslike radio 
amateurs. Volledige besonderhede sal aangekondig word op SARL Nuus en 
op die AMSAT SA web. Die volledige AfriCUBE ontwikkeling verhaal is op 
www.amsatsa.org.za beskikbaar. 


Die hersienings vergadering is ook met die ander komponente van AfriCUBE 
opgedateer. Die ruimte raam is voltooi, die PC borde vir die son panele is 
ontwerp en sal vervaardig word sodra die inperking verby is. Werk gaan voort op 
die antenna en sonpaneel ontplooiing en 'n verdere prototipe sal vervaardig word 
sodra Suid-Afrika terugkeer na normale werk. Die elektroniese kragvoorsiening 
eenheid is voltooi. 'n Nuwe koppelvlak tussen die Raspberry PI en die verwerker 
is ontwerp en stroombaan bord is uitgelê. 


IARU GERAAS MONITERING GROEP HET AFRONDINGS AAN DIE PRO- 
JEK BESPREEK 


Tydens `n twee-uur aanlyn vergadering verlede Maandag, het die IARU Geraas 
Monitering groep verskeie afrondings aan die geraas monitering projek bespreek. 
Die doel is om `n wêreldwye data formaat te bepaal sodat die versamelde inligt- 
ing gedeel kan word. 


Die DARC-groep het die uitslae van hul eerste 10 stasies wat in Duitsland gein- 
stalleer is, aangebied en vergelyk die uitslae tussen landelike gebiede, lae digtheid 
voorstede en hoë digtheid voorstede. Die SARL-groep het vir `n geruime tyd 
verskeie tydraam opsies en die bandwydte van elke segment bespreek. 'Tans dek 
elke meting segment 1 MHz van die spektrum 1 tot 30 MHz. 


Hoewel die proses in sommige dele van Europa anders is, glo die SARL-groep dat 
internasionale verenigbaarheid bereik kan word. Die SARL Geraas Monitering 
groep sal oor die volgende twee weke vergader om die formaat te finaliseer en 
aanbevelings te maak oor hoe om vorentoe te beweeg. Die uiteindelike doel 
is om spesifikasies te ontwikkel en volledige eenhede beskikbaar te maak vir 
installasie op terreine regoor die land. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteit vlak laag gaan 
bly. Tans is daar slegs 'n enkele, klein sonvlekke met 'n eenvoudige magnetiese 
samestelling sigbaar. Daar is nie `n moontlikheid vir son fakkels nie. Diegene wat 
hulle eie frekwensie voorspellings wil doen, kan 'n verwagte effektiewe sonvlek 
telling van een vir die week gebruik. Met die onlangse dag-en-nag-ewening kan 
radio amateurs veral laatmiddag goeie DX openinge op die 15 tot 30 m bande 
verwag. Vroegmiddag mag daar selfs ook 'n paar 10 m openinge wees. Besoek 
gerus die webtuiste spaceweather.sansa.org.za. vir meer inligting. 


Nou die Dagboek van Gebeure vir die volgende paar weke: 
10 April - Goeie Vrydag 

12 April - Paassondag 

13 April - Familie dag 


18 April - Wêreld Amateur Radio Dag; die Herfs ORP Naelloop en die ZS4ASRK 
ballon kompetisie 


19 April —- die ZS4 Naelloop 


21 en 22 April - die Lyrids meteor stort 


Om die bulletin mee af te sluit, 'n opsomming van ons hoof berig: 


Ingevolge die Regulasies is die sperdatum vir die hernuwing van radio frekwensie 
spektrum lisensies jaarliks 31 Maart. Die regulasies bepaal verder dat versuim 
om die voorgeskrewe fooi vir die hernuwing van die lisensie teen die sperdatum 
(d.w.s 31 Maart jaarliks) te betaal, sal lei tot die verstryking van die radio 
frekwensie spektrum lisensie onmiddellik op die volgende kalenderdag wat die 
begin van die nuwe finansiële jaar is. 


In hierdie verband het OKOSA besluit om alle houers van radio frekwensie 
spektrum lisensies 'n uitbreiding te gee om hul lisensies te hernu teen nie later 
nie as 30 Junie 2020. Moet nie wag tot 30 Junie 2020 om jou lisensiegeld te 
betaal nie - doen dit nou! 


Dit bring ons aan die einde van hierdie bulletin. 


Die Suid-Afrikaanse Radio liga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radio liga webtuiste onder die `news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 Sentraal Afrika Tyd na “Amateur Radio 
Today”. Daar is herleiding op 7,082 kHz laer syband en verskeie herleidings 
op BHF en UHF frekwensies regoor Suid-Afrika. `n Heruitsending by Andy 
ZSGADY vind op Maandae aande om 19:30 Sentraal Afrika Tyd op 3,620 kHz 
plaas. Ons ontvang graag jou sein rapporte, kommentaar en voorstelle, stuur 'n 
€-pos aan artoday@sarl.org.za. 


Jy het geluister na `n nuusuitsending van die Suid-Afrikaanse Radio liga, 
saamgestel deur Dennis Green, ZS4BS, geredigeer deur Johan de Bruyn, 
ZS6JHB en geles deur ius esse ee eed eed ERG Re ee ge AS Es 


Van die nuus span, bly gesond, gehoorsaam die regulasies en die beste wense vir 
die week vorentoe. 


